Vi blev modtaget på stedet af værtens team ved ankomsten. Vi blev vist rundt og fik al den information vi havde brug for. I lejligheden lå ligeledes en manual med yderligere info.
Billederne og beskrivelsen passede fint med den oplevelse vi havde af lejligheden. Værterne havde lagt 6 Oysterkort til os gæster - det var en helt fantastisk hjælp! De skulle blot toppes op på stationen (King George V.) som lå en hyggelig 10 minutters gåtur væk, gennem den lokale park. Afstanden til London var ikke et problem for os - på under 1 time med DLR og The Tube kunne vi være hvor vi ville i London. Og med Oyster er det bare NEMT!
Altanen i lejligheden med udsigt ud over Themsen var helt fantastisk og blev brugt ofte. Fuldt udstyret køkken, masser af plads og rigeligt med senge-linned.
Alt i alt en fantastisk oplevelse - vi ville gerne tilbage igen og kan varmt anbefale stedet til dem der vil have plads og ikke absolut skal bo i centrum.